Senatorul PNL, Vergil Chițac, diagnosticat săptămâna trecută cu COVID-19, a fost mutat la terapie intensivă din cauza problemelor respiratorii. Anunțul a fost făcut de fiica sa, într-o postare pe Facebook.

„Tatal meu este un om bolnav in spital, care se ingrijoreaza pentru sotia si fiul sau care sunt si ei internati in spital, care si-a petrecut ultimele trei zile ajutat sa respire si care a fost mutat ieri la terapie intensiva”, a scris fiica lui Vergil Chițac.

Vergi Chițac a transmis virusul și soției, fiului și asistentului personal, dar și altor trei membri PNL prezenți la ședința de partid la care a participat.

Senatorul român Vergil Chițac a fost testat pozitiv cu coronavirus după ce a participat la o reuniune internațională. În prezent este internat la Spitalul de Boli Infecţioase din Constanţa.

Editor: Robert Kiss